סטפנו דה גרגוריו

סטפנו דה גרגוריו (בספרדית: Stéfano de Gregorio, נולד ב-16 בספטמבר 1994; בואנוס איירס, ארגנטינה), הידוע בכינויו יאיו דה גרגוריו, הוא שחקן ודוגמן ארגנטינאי.

דה גרגוריו ידוע בתפקידיו בטלנובלות הארגנטינאיות של כריס מורנה: "פינת אור", "פלוריסיינטה", "קטנטנות" ו"כמעט מלאכים".

 ביוגרפיה 
סטפנו דה גרגוריו נולד ב-16 בספטמבר 1994 בבואנוס איירס, ארגנטינה. אמו היא פרואנית.

נקודת המפנה בחייו של דה גרגוריו התרחשה בגיל ארבע, אז נחשף לעולם הטלוויזיה. לאחר השתתפות בתוכנית בידור ניסה את מזלו באודישנים נוספים.

דה גרגוריו למד בבית ספר עד גיל 14, ולאחר מכן פרש מלימודיו.

 קריירה 
דה גרגוריו הופיע לראשונה בטלוויזיה כאשר השתתף במספר פרסומות, אשר שודרו בערוץ טלפה (Telefe) כשהיה בן שנה וחצי בלבד.

כשהיה בן 6 לקח חלק במחזמר בשם "Saltimanquis". חצי שנה מאוחר יותר, השתתף בתוכנית מתיחות מסוג "מצלמה נסתרת" בשם "Videomatch", בה גילם ילד מציק ובלתי נסבל במהלך נסיעה באוטובוס במערכון בשם "El peor viaje de tu vida" ("המסע הגרוע ביותר בחייך"). בעקבות ההשתתפות בתוכנית, המשיך לקריירה בתחום המשחק.

קריירת המשחק שלו החלה בגיל 5, כאשר הופיע בתפקיד אורח בסדרה "קטנטנות" בעונה השישית בתור קופידון, ששודרה אף היא בערוץ טלפה והופקה על ידי המפיקה כריס מורנה.

בשנת 2002 השתתף בסרט הקולנוע "ולנטין" בתור חברו ללימודים של הדמות הראשית.

דה גרגוריו פרץ לתודעה רק בשנת 2003, כאשר שיחק את מתאו סאלינאס בסדרה "פינת אור", שהופקה אף היא על ידי כריס מורנה ועל ידי חברת ההפקות הישראלית דורי מדיה דרסט.

כשנה לאחר מכן, לוהק סטפנו לטלנובלה המצליחה "פלוריסיינטה", ספין אוף לסיפור על סינדרלה, לה היו שתי עונות ששודרו בשנים 2004–2005, שוב בהפקתה של מורנה.

בשנת 2005, החל לדגמן לראשונה, כאשר שימש כפרזנטור של חברת הבגדים הארגנטינאית "פקוסוס" (Pecosos).

בשנת 2006, כמחווה ל-11 שנים לסדרה "קטנטנות", החליטה מורנה להפיק עונה שמינית לסדרה, וסטפנו שיחק בסדרה את דמותו של ילד יתום בשם חואן פטארדו.

שיתוף הפעולה עם מורנה נמשך כאשר בשנת 2007 היא בחרה בו בפעם הרביעית להשתתף בסדרת הנוער הפופולרית "כמעט מלאכים", שם שיחק במשך ארבע עונות, עד שנת 2010, ולקח חלק בהופעות שעלו בתיאטרון במסגרתה. בין העונות הראשונות של כמעט מלאכים הוא דגמן בשנית, כאשר השתתף בקמפיין מטעם חברת הבגדים הארגנטינאית "מיסטרל ג'וניור" (Mistral Junior).

בתחילת שנת 2010, שימש כפרזנטור של ארגנטינה בפרויקט שנערך מטעם חברת קוקה-קולה, במסגרת משחקי המונדיאל.

בשנת 2011 הוא הנחה קטע בונוס לסדרה "סופר טורפה" ובנוסף התארח בפרק אחד בסדרה "פיטר פאנק" בערוץ דיסני הארגנטינאי. בהמשך אותה השנה, נבחר להשתתף בפרק אחד במיני-סדרה ללא המשכים בשם "החלטות של החיים", סדרת ביוגרפיה שנוצרה על ידי הפקה ארגנטינאית ממשלתית בשם המכון הלאומי האודיו-ויזואלי לקולנוע ואומנות (INCAA), בה משחזרים בכל פרק סיפור אחר שקרה במציאות.

בשנת 2014 הוא חזר לטלוויזיה, כאשר שיחק את דמותו של מיגל בסדרה "אנחנו משפחה" בתפקיד משני. באותה השנה יצר בוק מחודש לסוכנות שלו, הפקות פיניירו (PIÑEIRO Producciones).

באפריל 2015 הפך לדוגמן הבית של חברת ההלבשה הארגנטינאית "CITRINOS". באותו החודש החלה להיות משודרת הסדרה "אספרנסה", שם השתתף בתפקיד משני.

 שידורים בישראל 
כל הסדרות בהפקתן של כריס מורנה, בהן השתתף סטפנו, שודרו בישראל וזכו להצלחה רבה בקרב הקהל הישראלי.

 פינת אור (Rincón de Luz) - ערוץ 2, ערוץ הילדים.
 פלוריסיינטה (Floricienta) - ערוץ פוקס קידס (כיום: ערוץ דיסני).
 קטנטנות בלי סוף (Chiquititas Sin Fin) - ערוץ הילדים.
 כמעט מלאכים (Casi Ángeles) - ערוץ ניקלודיאון - עונה 1, ערוץ הילדים - עונות 2–4.
 אספרנסה (Esperanza Mía) - ערוץ הילדים.

 הופעות בישראל 
לאור הצלחת הסדרה "פלוריסיינטה" בטלוויזיה הישראלית, הגיע דה גרגוריו לישראל באפריל 2005 עם שחקני הסדרה למספר הופעות בהיכל נוקיה בתל אביב. מלבד "קטנטנות בלי סוף", כל שחקני הסדרות בהפקתה של כריס מורנה בהן השתתף סטפנו הגיעו להופעות בישראל, אולם הוא עצמו נכח רק בהופעות של "פלוריסיינטה". עם זאת הוא לקח חלק פעיל בהופעות של הסדרות כשהועלו בארגנטינה.

 פילמוגרפיה 
 קולנוע 
 שנה  סרט  דמות 2002  ולנטין  רוברטו מדינה

 טלוויזיה 
 שנה  סדרה  עונה  דמות  תפקיד2000  וידאו-מאץ'  עונה 9  בתור עצמו  ראשי קטנטנות  עונה 6  קופידון  אורח 2003  פינת אור  עונות 1–2  מתאו סאלינאס  ראשי 2005-2004  פלוריסיינטה  עונות 1–2  תומאס פריצנוולדן  משני 2006  קטנטנות בלי סוף  עונה 1  חואן פטארדו  ראשי 2010-2007  כמעט מלאכים  עונות 1–4  ז'קה/לאון בניטז  ראשי2011  סופר טורפה  קטע בונוס  בתור עצמו  מנחה פיטר פאנק  עונה 2, פרק 69  איגור  אורח החלטות של החיים  פרק 8  חואן  ראשי 2014  אנחנו משפחה  עונה 1  מיגל  משני 2015  אספרנסה  עונה 1  פדריקו  משני

 תיאטרון 
 שנה  הצגה  דמות 2000  Saltimanquis  לא ידוע 2003  פינת אור  מתאו סאלינאס 2005-2004  פלוריסיינטה  תומאס פריצנוולדן 2006  קטנטנות בלי סוף  חואן פטארדו 2010-2007  כמעט מלאכים  ז'קה/לאון בניטז

 קישורים חיצוניים 

 סטפנו בתוכנית המתיחות Videomatch, אתר יוטיוב, שנת 1998 .
 סטפנו בתור קופידון בסדרה 'קטנטנות', אתר יוטיוב, שנת 2000 .


 מונדיאל 2010 - סיבוב גביע, אתר יוטיוב, שנת 2010 .
 הסצנות של סטפנו בסדרה 'פיטר פאנק', אתר יוטיוב, שנת 2011 .
 סטפנו בקטע מהסדרה 'החלטות של החיים', אתר יוטיוב, שנת 2011 .
 מאחורי הקלעים בצילומים של PIÑEIRO Producciones, אתר יוטיוב, שנת 2014.
 ראיון עם סטפנו, באתר Revista Fack, שנת 2014 .
 ריאיון למגזין Revista MIOS, אתר ISSUU, שנת 2015 .

 הערות שוליים 

קטגוריה:שחקני קולנוע וטלוויזיה ארגנטינאים
קטגוריה:דוגמנים ארגנטינאים
קטגוריה:שחקנים ילדים ארגנטינאים
קטגוריה:ארגנטינאים שנולדו ב-1994
קטגוריה:שחקני טלוויזיה ארגנטינאים